stanford-oval/wikipedia huggingface dataset:
דגל ויילס
הערות שוליים

↑  Weston, John. "The Welsh Flag and other Welsh symbols". Data Wales. אורכב מ-המקור ב-2007. נבדק ב-11 בדצמבר 2007. {{cite web}}:  (עזרה)
↑  Flag of Wales (ארכיון האינטרנט, במקור באתר www.britishflags.net)
↑  וטסון, מולי (3 במאי 2007), "קבוצת נוצרים רוצה להחליף את דגל ויילס ה'מרושע'" ויילס און ליין, 1 ביולי 2008.
| דגלי הממלכה המאוחדת של בריטניה הגדולה וצפון אירלנד |
| --- | --- | --- |
| הממלכה המאוחדת | דגל הממלכה המאוחדת (היוניון ג'ק) |  |
| ארצות הממלכה המאוחדת | אנגליה • ויילס • סקוטלנד • צפון אירלנד (היסטורי) |  |
| הניסים הבריטיים | נס כחול • נס אדום • נס לבן • נס חיל האוויר המלכותי • דגל התעופה האזרחית הבריטית • דגל צבא בריטניה |  |
| ניסים מלכותיים | הנס המלכותי של הממלכה המאוחדת • הנס המלכותי של סקוטלנד (היסטורי) |  |
| שטחי חסות | ג'רזי • גרנזי (אולדרני • סרק • הרם) • האי מאן |  |
| הטריטוריות שמעבר לים | אסנשן • גיברלטר • סנט הלנה • טריסטן דה קונה • איי ג'ורג'יה הדרומית ואיי סנדוויץ' הדרומיים • איי פוקלנד • ברמודה • איי הבתולה הבריטיים • איי טרקס וקייקוס • מונטסראט • איי קיימן • אנגווילה • פיטקרן • הטריטוריה הבריטית באוקיינוס ההודי • הטריטוריה הבריטית באנטארקטיקה |  |
ג'ורג' הודג'סון

ג'ורג' ריצ'י הודג'סון (באנגלית: George Ritchie Hodgson;‏ 12 באוקטובר 1893 - 1 במאי 1983) היה שחיין קנדי, אלוף אולימפי בעל 2 מדליות זהב ושיאן עולם. היה לשחיין הקנדי הראשון שזכה במדליית זהב בשחייה עד אולימפיאדת לוס אנג'לס (1984).
ביוגרפיה

הודג'סון נולד במונטריאול.
במשחקי האימפריה הבריטית שנערכו בשנת 1911 זכה הודג'סון במדליית זהב במשחה ל-1 מייל.
בין השנים 1910–1912 הודג'סון לא הפסיד בשום משחה הן בקנדה והן בארצות הברית.
ביוגרפיה > אלוף אולימפי ושיאן עולם

באולימפיאדת סטוקהולם (1912) זכה הודג'סון בשתי מדליות זהב, במשחה ל-400 מטר חופשי בשיא עולם חדש של 5:24.4 דקות, לפני ג'ון הטפילד  מבריטניה (5:25.8 דקות) והרולד הרדוויק מאוסטרלאסיה (5:31.2 דקות) ובמשחה ל-1500 מטר חופשי בשיא עולם חדש נוסף של 22:00.0 דקות, לפני הטפילד (22:39.0 דקות) והרדוויק (23:15.4 דקות). תוך כדי המשחה ל-1500 מטר הוא שבר גם את שיא העולם ב-1000 יארד, במשחה ל-1000 מטר והמשיך לשיא עולם גם במשחה ל-1 מייל. כבר בשלב המוקדמות הוא קבע שיא עולם חדש של 22:23.0 דקות. שיאו העולמי במשחה ל-1500 מטר החזיק מעמד 11 שנים ונשבר על ידי ארנה בורג משוודיה (21:35.3 דקות).
באולימפיאדת אנטוורפן (1920) סיים הודג'סון במקום שמיני במשחה ל-400 מטר חופשי ובמקום תשיעי במשחה ל-1500 מטר חופשי ולא הצליח להגן על תואריו.
בשנת 1983 נפטר הודג'סון במונטריאול.
תארים והשגים

בשנת 1968 זכה הודג'סון להכלל בהיכל התהילה הבינלאומי של השחייה.
ראו גם

התפתחות שיא העולם במשחה ל-400 מטר חופשי
התפתחות שיא העולם במשחה ל-1500 מטר חופשי
דיאגרמת ון

דיאגרמת ון של שלוש קבוצות אלפבית: אלפבית לטיני (ימני), אלפבית יווני (שמאלי) ואלפבית קירילי (תחתון) המראה איזו אות נכתבת בכל אלפבית; באדום אותיות נפרדות עם צורות דומות, בכחול אותיות הנכתבות בואריאציות שונות ובירוק אותיות תואמות הנכתבות באופן שונה אחת מהשנייה.
דיאגרמת וֵן (באנגלית: Venn diagram) היא תרשים המבטא קשרים בין קבוצות.
המצאת דיאגרמת ון מיוחסת לג'ון ון, מתמטיקאי ופילוסוף בריטי בן המאה ה-19, אם כי נעשה שימוש בשיטה זו הרבה לפני כן.
כלל בסיסי לשימוש בדיאגרמת ון הוא שחיתוך מבוטא באמצעות השטח המשותף לשתיים או יותר מהקבוצות ואיחוד מיוצג על ידי כל השטח השייך לפחות לאחת הקבוצות. בדרך כלל אין קשר בין גודל העיגול (או כל שטח אחר) לבין גודל הקבוצה המיוצגת.
שימוש נפוץ לדיאגרמת ון הוא פישוט של ביטויים לוגיים ארוכים. ניתן לעשות זאת בקלות באמצעות התייחסות גרפית לקשרים הנתונים ותיאור מחדש של אותו חלק בגרף בצורה פשוטה.
במסגרת הלוגיקה האריסטוטלית, ניתן לוודא תקפות של טיעונים וסילוגיזם באמצעות מעגלי ון בדרך הבאה:
מסמנים על המעגלים את כל ההנחות של הטיעון (טענה כוללת על ידי מחיקת שטח, וטענה יֵשית על ידי סימון X בשטח המתאים) – אם תוכן המסקנה, מצויר כבר, אחרי סימון ההנחות, הרי שהטיעון תקף.
דוגמה

הדיאגרמה משמאל יכולה לייצג למשל את הקשרים בין שלוש הקבוצות הבאות:
A – ג'ינג'ים

B – בעלי עיניים כחולות

C – בעלי שפם
בדוגמה זו, קבוצת הג'ינג'ים בעלי שפם שאינם בעלי עיניים כחולות מיוצגת בצבע ירוק. קבוצת בעלי העיניים הלא כחולות שאינם בעלי שפם ובעלי שיער לא ג'ינג'י, מיוצגת באמצעות השטח הלבן שמסביב.
דוגמה > דוגמה לפעולות

השטח האדום מסמן חיתוך בין הקבוצות
השטח האדום מסמן איחוד בין הקבוצות
השטח האדום מסמן הפרש של הקבוצה השמאלית פחות הימנית
השטח האדום מסמן הפרש סימטרי בין הקבוצות
לקריאה נוספת

ד"ר רמי ישראל, מבוא ללוגיקה, הוצאת האוניברסיטה הפתוחה, סוף יחידה 2.
דיאגרמת ון כללית של שלוש קבוצות
דיאגרמת ון כללית של שש קבוצות
דיאגרמת לטימר

דיאגרמת לטימר של מנגן
דיאגרמת לטימר של יסוד כימי היא סיכום של נתוני פוטנציאל אלקטרודה תקני עבור אותו יסוד. הדיאגרמה קרויה על שם ונדל מיטשל לטימר (אנ'), כימאי אמריקאי.
בניה

בדיאגרמת לטימר הצורה המחומצנת ביותר של היסוד נמצאת בצד שמאל, עם דרגות חמצון נמוכות יותר מימין. הצורונים המחוברים בחצים, והערך המספרי של הפוטנציאל הסטנדרטי (בוולט) להפחתה כתוב בכל חץ. לדוגמה, עבור חמצן, התרכובות יהיו בסדר  {\ce {O2 (0), H2O2 (-1), H2O (-2)}}:
מעל לחץ בין  {\ce {O2}} ל- {\ce {H2O2}} יש ערך של 0.68V+, משמע, פוטנציאל האלקטרודה הסטנדרטי לתגובה:
{\ce {O2 (g) +2H+ +2e- <=>H2O2 (aq)}}
הוא 0.68 וולט.
יישומים

ניתן להשתמש בדיאגרמות לטימר בבניית דיאגרמות פרוסט (אנ'), כסיכום תמציתי של פוטנציאל האלקטרודה הסטנדרטי ביחס ליסוד. מכיוון ש: ΔrGo = -nFEo, פוטנציאל האלקטרודה הוא ייצוג של שינוי האנרגיה של גיבס עבור תגובת החיזור הנתונה. סכום השינויים באנרגיה של גיבס עבור תגובות חיזור עוקבות (למשל מ- {\ce {O2}} ל- {\ce {H2O2}}, ואז מ- {\ce {H2O2}} ל- {\ce {H2O}}) זהה לשינוי האנרגיה של גיבס עבור תגובת החיזור הכוללת (כלומר, מ- {\ce {O2}} ל- {\ce {H2O}}), בהתאם לחוק הס. דבר זה יכול לשמש כדי למצוא את פוטנציאל האלקטרודה עבור שלבים לא סמוכים, אשר נותן את כל המידע הדרוש עבור דיאגרמת פרוסט.
בדיקה פשוטה של דיאגרמת לטימר יכולה להצביע גם על צורונים אשר יכולים לעבור תגובת דיספרופורציונציה בתמיסה בתנאים שעבורם ניתנים פוטנציאלי האלקטרודות: אם הפוטנציאל מימין לצורון גבוה מהפוטנציאל משמאל, תתרחש תגובת דיספרופורציונציה לכן, מימן על-חמצני לא יציב ויהיה בדיספרופורציונציה (לפי הדיאגרמה למעלה).
דאנסהול

| --- | --- |

 מקורות סגנוניים:  רגאיי, R&B, סקא, רוקסטדי, דאב, טואסטינג
 מקורות תרבותיים:  ג'מייקה בשנות השבעים המאוחרות, בייחוד קינגסטון
 מוצא:  ג'מייקה 
 כלים:  ראשית הדאנסהול: מערכת תופים, גיטרה בס, גיטרה, אורגן חשמלי הדאנסהול המאוחר: מכונת תופים, סאמפלר, סינתסייזר, אורגן חשמלי
 פופולריות מיינסטרים:  ראשית שנות התשעים
 נגזרות:  רגאטון, גריים
 תת-סוגות
 ראגמפין
 
דאנסהול (באנגלית: Dancehall) הוא ז'אנר של מוזיקת פופ ג'מייקני המיוחס לתנועת הראסטפארי.
הדאנסהול היה דומיננטי בשנות השבעים, ובשנות השמונים, ועם התרבות כלי הנגינה האלקטרוניים נעשה הדאנסהול הדיגיטלי (או ראגמאפין) מאופיין במקצבים מהירים. בשנות התשעים עליית אומני דאנסהול המשתייכים לבובו אשאנטי, כמו סיזלה וקייפלטון, יצרה קשר חזק בין דאנסהול לראסטפארי.
הדאנסהול עורר ביקורת, מארגונים בינלאומיים לצד אנשים יחידים, על מילותיו האלימות ולעיתים אף הומופוביות.
שם הז'אנר מגיע מאולמות ריקודים שרווחו בג'מייקה בשנות השישים והשבעים (Dance Hall באנגלית - אולם ריקודים).
הדאנסהול התפתח לאחר שינויים פוליטיים וחברתיים שהתרחשו בג'מייקה בסוף שנות השבעים שהשפיעו על אופי הרגאיי, ומהכיוון הבינלאומי אליו התפתח עד אז, התפתח למוזיקה המכוונת יותר לצרכני המוזיקה המקומיים.
דחיית סיפוקים

דחיית סיפוקים היא היכולת להמתין במטרה להשיג דבר מה. יכולת זו יכולה לשמש כסוג של טקטיקת דחייה, שבה קביעת ביצוע פעולה מסוימת למועד מאוחר יותר, מיועדת להשגת מטרה של רווח או גמול עתידיים גדולים יותר, בהשוואה לאלו שניתן להשיג באמצעות פעולה מיידית. בהתאם לכך, אנשים עם פגיעה ביכולת לדחות סיפוקים מתקשים בשליטה עצמית, כך שהם נוטים לפעול למען השגת סיפוק מיידי בטווח הקצר, על חשבון רווח עתידי גדול יותר.
מנגנונים פיזיולוגיים ועצביים

קושי בדחיית סיפוקים ושליטה עצמית נמוכה עשויים להיות קשורים לגורמים ביולוגיים במוח.
למשל, ירידה בפעילות של קליפת המוח הקדמית (אנ') גורמת לחיפוש אחר ריגושים, לקושי בהתמדה, לתגובות מהירות בלי שיקול דעת ולחוסר מחשבה על ההשלכות. בהתאם לכך, אנשים עם פגיעה באזור זה "עיוורים" לגבי העתיד, נוטים לאימפולסיביות ומעדיפים סיפוק מיידי על פני תגמול עתידי.
כמו כן, ילדים עם סינדרום אלכוהול עוברי מתקשים לדחות סיפוקים.
תיאוריה ומחקר

היכולת לדחות סיפוקים נחשבת לתכונת אישיות.
פסיכואנליטיקאים גורסים כי אנשים בעלי שליטה עצמית נמוכה סובלים מ"גבולות אגו רופסים". המושג מגיע מתאוריית האישיות של זיגמונד פרויד. על פי התאוריה, האיד היא עקרון העונג, הסופר-אגו הוא עקרון המוסריות, והאגו הוא עקרון המציאות. תפקיד האגו לספק את צורכי האיד ועם זאת לכבד את צרכיו של הזולת. על פי התאוריה, אדם שאינו מסוגל להשהות את הסיפוק עשוי להיות בעל איד לא מאוזן שאיננו מבוקר על ידי האגו והסופר-אגו.
בהמשך לכך, דניאל גולמן גילה שהתכונה היא מרכיב חשוב באינטליגנציה רגשית.
מבחן המרשמלו הוא ניסוי ידוע הבודק את העיקרון. הניסוי נערך על ידי ולטר מישל (אנ') באוניברסיטת סטנפורד ונידון בעבודתו הידועה של דניאל גולמן. בשנות ה-60 של המאה ה-20 נבדקה קבוצה של בני ארבע בניסוי. לכל אחד מהם ניתן מרשמלו כשהובטח להם שיקבלו מרשמלו נוסף, רק אם יוכלו להמתין 20 דקות לפני שיאכלו את הראשון. חלק מהילדים לא היו מסוגלים להמתין וחלק כן. לאחר מכן עקבו החוקרים אחר הילדים עד גיל ההתבגרות ומצאו שבעלי היכולת להמתין היו סתגלניים יותר ואחראיים יותר (על פי סקר הורים ומורים). בנוסף, הם צברו ממוצע של 210 נקודות יותר במבחן ה-SAT.
ראו גם

אינטרס
תפקודים ניהוליים
אינהיביציה
הפחתת ערך מושהה
הערות שוליים

1 2  מוניץ, ח' (עורך). (2016). פרקים נבחרים בפסיכיאטריה מהדורה שישית. תל אביב: דיונון.
↑  Williams, B. F.; Howard, V. F.; McLaughlin, T. F. (1994). Fetal alcohol syndrome: Developmental characteristics and directions for further research. Education & Treatment of Children, 17, 86-97.
↑  Shoda, Y., Mischel, W., Peake, P. K. (1990). Predicting adolescent cognitive and self-regulatory competencies from preschool delay of gratification: Identifying diagnostic conditions. Developmental Psychology, 26(6), 978–986.
| --- | --- |
בקרת זהויות :  NLI: 987007572811405171  GND: 4144448-6  LCCN: sh2013002387
ג'ורג' הודלי

ג'ורג' הודלי (באנגלית: George Hoadly;‏ 31 ביולי 1826 –  26 באוגוסט 1902) היה פוליטיקאי אמריקאי, איש המפלגה הדמוקרטית, שכיהן כמושל אוהיו ה-36 בשנים 1884–1886.
ראשית חייו

ג'ורג' הודלי נולד בניו הייבן, קונטיקט, כבנם של ג'ורג' הודלי ומרי אן ווסלי הודלי. שם לידתו היה Hoadley, אך מאוחר יותר הושמטה ממנו האות e. הוא היה צאצא של ג'ורג' (ג'וריס) וולסי, אחד מהמתיישבים הראשונים בניו אמסטרדם, ושל תומאס קורנל, מראשוני המתיישבים בבוסטון, רוד איילנד והברונקס.
ג'ורג' הודלי הבן סיים את לימודיו בקולג' וסטרן ריזרב והמשיך ללמוד בבית הספר למשפטים באוניברסיטת הרווארד, שם בין חבריו לספסל הלימודים היו רתרפורד הייז וג'ון לוול. לאחר מכן הוא למד משפטים בהדרכתו של צ'ארלס קונברס מזיינסוויל, והמשיך להתלמד במשרד עורכי הדין של פלמן בול וסלמון צ'ייס. לאחר שהתקבל ללשכת עורכי הדין, החל הודלי לעסוק במקצוע בסינסינטי, בתחילה בשותפות עם בול וצ'ייס.
ראשית הקריירה

בשנים 1851, 1859 ו-1864 מונה הודלי כשופט בבית המשפט הגבוה בסינסינטי. בשנים 1855–1859 הוא היה הפרקליט העירוני. הודלי גם לימד בבית הספר למשפטים של סינסינטי ושימש כחבר בחבר הנאמנים של אוניברסיטת סינסינטי. בראשית דרכו הוא היה בעל זיכה למפלגה הדמוקרטית, אך במהלך מלחמת האזרחים הוא הצטרף למפלגה הרפובליקנית בשל התנגדותו לעבדות ותמיכתו באיחוד. באמצע שנות ה-70 של המאה ה-19 הוא נטש את הרפובליקנים ושב לחיק המפלגה הדמוקרטית.
מושל אוהיו

ב-1883 התמודד הודלי מטעם הדמוקרטים על משרת מושל אוהיו וניצח בבחירות. הוא כיהן בתפקיד תקופת כהונה אחת של שנתיים מינואר 1884 ועד ינואר 1886. במהלך כהונתו כמושל פרצו ב-1884 המהומות בסינסינטי על רקע מקרה בו פסק חבר מושבעים על מקרה של הריגה במקום רצח. מתוך אמונה שהמקרה היה רצח באופן ברור, וכעס על ההאשמות ארוכות הטווח על שחיתות בממשל המקומי, הגיע הציבור למסקנה שפסק הדין היה מבוים. המהומות התרחשו לאחר שתושבים בסינסינטי ניסו לאתר את הרוצח ולבצע בו מעשה לינץ', ו-45 עד 50 איש נהרגו במהלך שלושת ימי המהומות עד שכוחות המיליציה השיבו את השקט. הודלי הואשם על ידי מתנגדיו הפוליטיים ועל ידי משקיפים על כך שהתיר למהומות להתפשט כאשר הגיב באיטיות.
בנוסף למהומות בסינסינטי, עשה הודלי שימוש במיליציה כדי לשים קץ לשביתת הפחם בעמק גרייט הוקלי, וספג ביקורת מהפועלים על כך שהפעיל את המיליציה, וגינוי מצד בעלי המכרה, שטענו שהודלי היה צריך להפעיל את המילציה מוקדם יותר. כתוצאה מפרשות אלו, לא עלה בידו של הודלי להיבחר לכהונה שנייה בבחירות של 1885.
שנותיו האחרונות

ב-1887 עבר הודלי לניו יורק, שם הוא המשיך בעיסוקו בעריכת דין. ג'ורג' הודלי נפטר בכפר ווטקינס גלן שבמדינת ניו יורק ב-26 באוגוסט 1902. הוא נטמן בבית הקברות ספרינג גרוב שבסינסינטי.
משפחתו

ב-1851 נשא הודלי לאישה את מרי ברנט פרי, צאצאית של דר' ויליאם ברנט, שהיה רופא בצבא הקונטיננטלי. לזוג נולדו שני בנים ובת.
הערות שוליים

↑  George Hoadley, The Encyclopedia of Cleveland History
↑  Trowbridge, Francis Bacon The Hoadley Genealogy: A History of the Descendants of William Hoadley of Branford, Connecticut, Together with Some Account of Other Families of the Name. 1894.
↑  "Cincinnati Courthouse Riot". Ohio History Central.
| --- | --- |
בקרת זהויות :  NLI: 987007388940305171  GND: 1178027198  ISNI: 0000 0000 3461 807X  LCCN: n85363480  SNAC: w6gt62dx  VIAF: 1472194   WorldCat (עם VIAF): 1472194
גביע הקונפדרציות 2013

| --- | --- |

 מארחת:  ברזיל ברזיל
 תקופת התחרות:  15 ביוני 2013 – 30 ביוני 2013 (16 ימים) 
 מספר משתתפות:  8
 הזוכה:  ברזיל ברזיל
 מספר משחקים:  16
 מספר שערים:  68 (4.25 בממוצע למשחק)
 מספר צופים:  804,659 (50,291 בממוצע למשחק)
 מלך השערים:  ספרד פרננדו טורס   ברזיל פרד   (5 שערים)
 השחקן המצטיין:  ברזיל ניימאר
 → 20092017 ←
גביע הקונפדרציות 2013 הוא טורניר ספורט אשר נערך בברזיל, כחלק מההכנות אל מונדיאל 2014 שנערך גם הוא במדינה. הטורניר, שבו השתתפו 8 נבחרות, החל ב-15 ביוני 2013 והסתיים ב-30 ביוני 2013, לאחר ניצחונה של נבחרת ברזיל 0-3 בגמר מול נבחרת ספרד. הטורניר היווה את מהדורתו התשיעית של גביע הקונפדרציות, המפגיש בין זוכות האליפויות היבשתיות, האלופה העולמית ומארחת גביע העולם.
ברזיל, המארחת, הייתה גם האלופה המכהנת, והיא שמרה על תוארה בסיום הטורניר.
קבוצות משתתפות

| נבחרת | מייצגת קונפדרציה | משתתפת בתור |
| --- | --- | --- |
|  ברזיל | FIFA ו-CONMEBOL | מארחת מונדיאל 2014 |
|  ספרד | FIFA ו-UEFA | זוכת מונדיאל 2010 ויורו 2012 |
|  מקסיקו | CONCACAF | זוכת גביע הזהב 2011 |
|  אורוגוואי | CONMEBOL | זוכת קופה אמריקה 2011 |
|  יפן | AFC | זוכת גביע אסיה 2011 |
|  ניגריה | CAF | זוכת גביע אפריקה לאומות 2013 |
|  איטליה | UEFA | סגנית יורו 2012 |
| פולינזיה הצרפתית טהיטי | OFC | זוכת גביע אוקיאניה לאומות 2012 |
1: ‏נבחרת איטליה השתתפה בטורניר מכיוון שנבחרת ספרד זכתה גם ביורו 2012 וגם במונדיאל 2010, שני טורנירים המקנים לזוכיהם כרטיס לגביע הקונפדרציות
אצטדיונים

| ריו דה ז'ניירו | ברזיליה | בלו הוריזונטה |
| --- | --- | --- |
| מרקנה | אצטדיון לאומי | מינייראו |
| תכולה: 78,838  | תכולה: 70,000  | תכולה: 62,500  |

| פורטלזה | סלבדור | רסיפה |
| קסטלאו | ארנה פונטה נובה | ארנה פרנמבוקו |
| תכולה: 65,000  | תכולה: 48,750  | תכולה: 44,250  |
הטורניר

שמונה הנבחרות המשתתפות הוגרלו לשני בתים בני ארבע נבחרות כל אחד. שתי הנבחרות שיסיימו ראשונות בכל בית יעלו לשלב חצי הגמר. המנצחות של חצאי הגמר יעלו למשחק הגמר, בעוד שהמפסידות שלהם יתמודדו ביניהן על המקום השלישי.
הטורניר > שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ברזיל | 9 | 3 | 3 | 0 | 0 | 9 | 2 | 7 |
|  איטליה | 6 | 3 | 2 | 0 | 1 | 8 | 8 | 0 |
|  מקסיקו | 3 | 3 | 1 | 0 | 2 | 3 | 5 | -2 |
|  יפן | 0 | 3 | 0 | 0 | 3 | 4 | 9 | -5 |
| 0 | 1 | 2 |
| --- | --- | --- |
|  ברזיל | 3 – 0 | יפן   |
|  איטליה | 2 – 1 | מקסיקו   |
|  ברזיל | 2 – 0 | מקסיקו   |
|  איטליה | 4 – 3 | יפן   |
|  ברזיל | 4 – 2 | איטליה   |
|  מקסיקו | 2 – 1 | יפן   |
הטורניר > שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ספרד | 9 | 3 | 3 | 0 | 0 | 15 | 1 | 14 |
|  אורוגוואי | 6 | 3 | 2 | 0 | 1 | 11 | 3 | 8 |
|  ניגריה | 3 | 3 | 1 | 0 | 2 | 7 | 6 | 1 |
|  טהיטי | 0 | 3 | 0 | 0 | 3 | 1 | 24 | -23 |
| 0 | 1 | 2 |
| --- | --- | --- |
|  ספרד | 2 – 1 | אורוגוואי   |
|  ניגריה | 6 – 1 | טהיטי   |
|  ספרד | 10 – 0 | טהיטי   |
|  אורוגוואי | 2 – 1 | ניגריה   |
|  ספרד | 3 – 0 | ניגריה   |
|  אורוגוואי | 8 – 0 | טהיטי   |
הטורניר > שלב הנוקאאוט > חצי הגמר

| 0 | 1 | 2 | 3 | 4 |
| --- | --- | --- | --- | --- |
| 26 ביוני 2013 |  ברזיל | 2–1 |  אורוגוואי | מינייראו, בלו הוריזונטה צופים: 57,483 |
| 26 ביוני 2013 | פרד  41'   פאוליניו  86' | (סיקור) | אדינסון קבאני  48' | מינייראו, בלו הוריזונטה צופים: 57,483 |
| 0 | 1 | 2 | 3 | 4 |
| --- | --- | --- | --- | --- |
| 27 ביוני 2013 |  ספרד | 0–0‏ה |  איטליה | אצטדיון קסטלאו, פורטלזה צופים: 56,089 |
| 27 ביוני 2013 |   | (סיקור) |   | אצטדיון קסטלאו, פורטלזה צופים: 56,089 |
|   |   | תוצאת פנדלים |   |   |
|   | צ'אבי    אינייסטה    פיקה    ראמוס    מאטה    בוסקטס    נבאס  | 7–6 | קאנדרבה    אקווילני    דה רוסי    ג'ובינקו    פירלו    מונטוליבו    בונוצ'י  |   |
הטורניר > שלב הנוקאאוט > משחק על המקום השלישי

| 0 | 1 | 2 | 3 | 4 |
| --- | --- | --- | --- | --- |
| 30 ביוני 2013 |  אורוגוואי | 2–2‏ה |  איטליה | ארנה פונטה נובה, סלבדור צופים: 43,382 |
| 30 ביוני 2013 | קבאני  58'  78' | (סיקור) | אסטורי  24'   דיאמנטי  73' | ארנה פונטה נובה, סלבדור צופים: 43,382 |
|   |   | תוצאת פנדלים |   |   |
|   | פורלאן    קבאני    סוארס    קאסרס    גרגאנו  | 3-2 | אקווילני    אל שעראווי    דה שיליו    ג'אקריני  |   |
הטורניר > שלב הנוקאאוט > הגמר

| 0 | 1 | 2 | 3 | 4 |
| --- | --- | --- | --- | --- |
| 30 ביוני 2013 |  ברזיל | 3–0 |  ספרד | מרקנה, ריו דה ז'ניירו צופים: 73,531 |
| 30 ביוני 2013 | פרד  2'  47'   ניימאר  44' | (סיקור) |  | מרקנה, ריו דה ז'ניירו צופים: 73,531 |
תארים ופרסים

| כדור הזהב | נעל הזהב | כפפת הזהב | פרס המשחק ההוגן |
| --- | --- | --- | --- |
| ברזיל ניימאר | ספרד פרננדו טורס | ברזיל ז'וליו סזאר |  ספרד |
| כדור הכסף | נעל הכסף | ברזיל ז'וליו סזאר |  ספרד |
| ספרד אנדרס אינייסטה | ברזיל פרד | ברזיל ז'וליו סזאר |  ספרד |
| כדור הארד | נעל הארד | ברזיל ז'וליו סזאר |  ספרד |
| ברזיל פאוליניו | ברזיל ניימאר | ברזיל ז'וליו סזאר |  ספרד |
| שוערים | הגנה | קשרים | חלוצים | מאמן |
| --- | --- | --- | --- | --- |
| ברזיל ז'וליו סזאר | ברזיל דני אלבס   ספרד סרחיו ראמוס   ברזיל טיאגו סילבה   ברזיל דויד לואיז | ספרד אנדרס אינייסטה   איטליה אנדראה פירלו   ברזיל פאוליניו | ברזיל ניימאר   ספרד פרננדו טורס   ברזיל פרד | ברזיל לואיס פליפה סקולארי |
| מיקום | שחקן | נבחרת | שערים |
| --- | --- | --- | --- |
| 1 | פרננדו טורס | ספרד | 5 |
| 1 |  |  | 5 |
| פרד | ברזיל |  |  |

| 3 | ניימאר | ברזיל | 4 |
| 3 |  |  | 4 |
| אבל הרננדאז | אורוגוואי |  |  |

| 5 | לואיס סוארס | אורוגוואי | 3 |
| 5 |  |  | 3 |
| 5 | אדינסון קבאני | אורוגוואי | 3 |
| 5 |  |  | 3 |
| 5 |  |  | 3 |
| צ'יצ'ריטו | מקסיקו |  |  |


| דויד וייה | ספרד |  |  |


| ננמאדי אודמאדי | ניגריה |  |  |
דיאגרמת הרצשפרונג-ראסל

באסטרונומיה, דיאגרמת הרצשפרונג־ראסל היא תרשים הקושר את הבהירות המוחלטת של כוכב לטמפרטורת פני השטח שלו, ובכך גם לצבע שלו. כשמסדרים את הכוכבים בשמים בדיאגרמה כזו, מתברר שרובם מסודרים לאורכה של עקומה הנקראת הסדרה הראשית. את הדיאגרמה הציעו ופיתחו האסטרונומים איינר הרצשפרונג והנרי נוריס ראסל בשנת 1910.
חשיבותה של דיאגרמת HR (כפי שהיא נקראת לשם הקיצור) טמונה בכך שהיא ממקדת את תשומת הלב בשני הפרמטרים החשובים ביותר המתארים כוכב מכוכבי השמיים. הפרמטר הראשון הוא ההארה או הבהירות המוחלטת (המוצגת בציר האנכי) את הבהירות המוחלטת ניתן לחשב מתוך הבהירות הנצפית ומרחקו של הכוכב מאיתנו (שבתורו מחושב משתי תצפיות של הבהירות הנצפית במקומות שונים), ההארה קשורה לשטח הפנים של הכוכב. הפרמטר השני הוא טמפרטורת פני השטח של הכוכב, זו קשורה לצבעו בהתאם לקרינת גוף שחור. ציר הערכים של הטמפרטורה מסודר הפוך כך שלקראת ראשית הצירים הטמפרטורה היא המקסימלית.
ישנן שיטות רבות לקביעת ערכים אלו, טמפרטורת הכוכב ניתנת למדידה על ידי ספקטרוסקופיה וכן על ידי מציאת אינדקס הצבע של הכוכב. מדידת ההארה מסובכת יותר ודורשת ידיעת המרחק אל הכוכב ואת רדיוסו, לכן ישנה חשיבות רבה לדיאגרמות HR של צבירים המספקים מעין סביבת מעבדה בה יש כוכבים רבים שמרחקם מכדור הארץ שווה בקירוב.
הדיאגרמה היא כלי עזר במיון הכוכבים לסוגים שונים. היא משמשת, בין השאר, להשוואה של מודלים תאורטיים על התפתחות של כוכבים, עם תצפיות בכוכבים כפי שהם. מיקומו של כוכב על התרשים תלוי בראש וראשונה במסה שלו בהיוולדו, ובגילו. כוכבים שמסתם ההתחלתית קטנה מ־0.3 מסות שמש יכנסו לדיאגרמה כננסים אדומים מטיפוס M. כוכב שמסתו קרובה לשל השמש, יתחיל את חייו גבוה יותר, כטיפוס G. כוכבים כבדים עוד יותר יתחילו גבוה יותר בתרשים. כוכב טיפוסי כזה ינוע במהלך חייו כלפי מטה לאורך הסדרה הראשית, עד שהוא מסיים את היתוך המימן שלו, חי תקופה קצרה כענק אדום, ומתקרר במהירות.
ככל שמסת הכוכב גדולה יותר, קצב ההיתוך הגרעיני גדול יותר, ולכן חייו קצרים יותר. לננסים אדומים שמסתם כעשירית ממסת השמש יש משך חיים משוער של 100 מיליארד שנים, בעוד שלכוכב דמוי השמש יש אורך חיים של 10 מיליארד שנים. לכוכבים בעלי מסה גדולות מ־10 מסות שמש משך חיים קצר מאוד של כ־100 מיליון שנים ועל־ענקים לא ישרדו יותר מ־10 מיליון שנים.
קשר בין גדלים שונים בדיאגרמה

מידת ההארה של כוכב היא למעשה שטף האנרגיה (ליחידת שטח ליחידת זמן) המתקבל מכוכב נתון. ניתן לחשב גודל זה כך:  \ H=\sigma \ {T^{4}}, כאן  \ \sigma  הוא קבוע סטפן־בולצמן (קבוע הקרינה) ו־ \ T היא הטמפרטורה בקלווין (K).
כדי לדעת מהי הארת הכוכב, נכפיל את שטף הקרינה בפני השטח שלו:  \ L={4\pi }R^{2}\sigma \ {T^{4}}.
כך ניתן לקבוע יחס של הארה מול טמפרטורה, המתאים לדיאגרמה, וכיוון שגם הרדיוס כלול במשוואה, ניתן לחשב את רדיוס הכוכב. ההארה,  \ L, נגזרת מטמפרטורת השטח,  \ T, שילוב פרמטרים אלו קובע את הסיווג הספקטרלי של הכוכב.
כיוון שאלמנטים רבים בחיי הכוכב (בהירות, רדיוס, טמפרטורה ועוד) נגזרים מהערכים התרמודינמיים בהם מצויה מסת הכוכב, ניתן לומר שהארת הכוכב פרופורציונלית גם למסתו:  \ L\approx M^{7/2}. למשל, אם נציב במשוואה כוכב שמסתו גדולה פי 3 מהשמש, נקבל שהארתו (בהירותו) גדולה פי  \ 3^{7/2}=46 מזו של השמש, ולכן אורך חייו יהיה קצר יותר, בהתאם, כיוון שהוא "מבזבז" יותר אנרגיה. יש לזכור כי כלל אצבע זה נכון כאשר הכוכב הנדון נמצא רק בסדרה הראשית, בניגוד לשלבים מוקדמים או מאוחרים יותר בהתפתחותו.
הדיאגרמה

בדיאגרמה אפשר לראות שהרוב הגדול של כוכבי השמיים ממוקמים ברצועה היורדת באלכסון, מן הפינה השמאלית־עליונה שבה כוכבים בהירים וחמים - סיווג ספקטרלי O וטמפרטורה שמעל ל־25,000 קלווין - עד לפינה הימנית־תחתונה, שבה כוכבים קרים וחיוורים יותר - סיווג ספקטרלי M וטמפרטורה מתחת ל־3,500 מעלות. בפינה השמאלית־תחתונה ממוקמים הננסים הלבנים, ומעל לסדרה הראשית מצויים ענקים ועל־ענקים אדומים. השמש שלנו, השייכת לקבוצה G2V, ממוקמת במרכז התמונה, עם הארה יחסית 1, וטמפרטורה של 5,400 קלווין.
סוגים ספקטרליים

הקצאת האותיות הנהוגה כיום נותרה כשריד לשיטות סיווג קודמות אשר ננטשו לאחר החלת השימוש בדיאגרמת HR. החלוקה הנהוגה היא לטיפוסים: 
O, B, A, F, G, K, ו־M. עזר ידוע לשינון סיווג זה הוא האקרוסטיכון: Oh, Be A Fine Girl/Guy, Kiss Me.
על ידי מחקר ספקטרוסקופי ניתן להבחין בהבדלים משמעותיים בין הטיפוסים השונים ככל שטמפרטורת פני השטח עולה אורך הגל בו נפלטת מרבית האנרגיה קטן (בהתאם לחוק וין). הבדל נוסף ומשמעותי לא פחות הוא השינוי בקווי הבליעה. בכוכבים קרים מטיפוס M ניתן להבחין בקווים מולקולריים ואילו בכוכבים חמים מטיפוס O קווים אלו כלל אינם נמצאים, לעומת זאת ישנם קווי בליעה של אטומים מיוננים.
ראו גם

מחזור החיים של כוכב
חור שחור
דיאגרמת הרצשפרונג־ראסל, מתורגמת מ־Powell. הנקודות מציינות 23,000 כוכבים מקטלוגים של כוכבים סמוכים.
ג'וש אריה

| --- | --- |

אריה ב-2005 לאחר שזכה בצמיד אליפות העולם בפוקר השני שלו
 לידה:  26 בספטמבר 1974 (בן 50) רוצ'סטר, ארצות הברית 
 מידע כללי
 שם לידה:  Joshua Arieh 
 מדינה:  ארצות הברית 
 השכלה:  תיכון דרואיד הילס 
 ספורט
 ענף ספורט:  פוקר 
 הישגים
 שיאים אישיים:  6 צמידי אליפות העולם בפוקר  שחקן השנה של אליפות העולם בפוקר (2021)
 
ג'וש אריה (באנגלית: Josh Arieh; נולד ב-26 בספטמבר 1974) הוא שחקן פוקר יהודי-אמריקאי אשר זכה בשישה צמידי אליפות העולם בפוקר.
קורות חיים

אריה נולד בארצות הברית לאב ישראלי שהיגר לארצות הברית. הוא החל לשחק פוקר בגיל 19 כשהיה נוסע לשחק בבתי קזינו בסביבת מגוריו. הטורניר הראשון בו נכנס לכסף היה טורניר Limit טקסס הולדם במסגרת אליפות העולם בפוקר בו הוא גם זכה בצמיד הראשון שלו ובפרס של 202.8 אלף דולר.
ב-2004 סיים במקום השיא שלו באירוע המרכזי של אליפות העולם בפוקר כשסיים במקום השלישי, וזכה בפרס של 2.5 מיליון דולר. שנה לאחר מכן זכה בצמיד השני שלו, בטורניר אומהה הולדם ובפרס של 381.6 אלף דולר.
ב-2021 זכה אריה בתואר שחקן השנה של אליפות העולם בפוקר בזכות זכייה ב-2 צמידים, באומהה הולדם ואומהה הולדם Hi-Lo, סיום במקום 411 בטורניר המרכזי ומקום 6 באליפות שחקני הפוקר, יחד עם עוד 7 סיומות בכסף בטורנירים אחרים.
ב-2023 זכה בשני צמידים נוספים, כשניצח את טורניר אליפות ה-Limit הולדם וכחודש לאחר מכן בטורניר H.O.R.S.E. בעלות כניסה של 25 אלף דולר.
נכון ליולי 2023, אריה זכה בסך של כ-12.2 מיליון דולר מטורנירי פוקר, כשמתוכם כ-8.8 מיליון דולר בסבב אליפות העולם.